நாடுகள் குறிப்பாக இங்கிலாந்து , பிரான்சு ஆகியவை கழகத்தில் ஆதிக்கம் செலுத்துவதாக உலக நாடுகளிடையே பரவலான கருத்து இருந்தது. எனவே , பன்னாட்டுக் கழகத்தின் செயல்பாடுகளை அந்த நாடுகள் சந்தேகத்துடன் நோக்கின. ஜெர்மனி போன்ற நாடுகளை வெற்றிபெற்ற நாடுகள் அவமானப் படுத்தின. பொருளாதார சீர்குலைவில் சிக்கித்தவித்த தருணத்தில் ஜெர்மனி போர் இழப்பீட்டை செலுத்தும்படி கட்டாயப் படுத்தப்பட்டது. எனவே , அமைதிக்கான சந்தர்ப்பம் ஏதும் காணப்படவில்லை. முதல் உலகப் போருக்குப்பின்பு இத்தாலி , ஜப்பான் , ஜெர்மனி ஆகிய நாடுகளில் சர்வாதிகார ஆட்சிகள்